51 Pegasi
Den 51 Pegasi ass e sonnenänleche Stär am Stärebild Pegasus a läit ronn 50 Liichtjoer vun eis ewech. Seng visuell Hellegkeet ass 5,49 mag, also just un der Grenz, wat eist fräit A ka gesinn. Den 51 Pegasi ass e gielen Zwerg, säin Alter gëtt op 8 Mrd. Joer geschat. Domat ass hien 3 Mrd. Joer méi al wéi eis Sonn. Seng Mass ass 4 bis 6 % méi héich wéi déi vun der Sonn a e besteet aus méi Metaller wéi d'Sonn, well seng Waasserstoffreserve lues a lues ausginn. Säi Spektraltyp ass G2.5V oder G4-5Va.

1995 hunn de Michel Mayor an den Didier Queloz vum Departement fir Astronomie vun der Universitéit Genf ëm den 51 Pegasi deen éischten Exoplanéit entdeckt. De Planéit mat der Bezeechnung 51 Pegasi b huet 0,46 Jupitermassen a kreest ëm säi Stär a 4,2 Deeg op enger Distanz vun nëmmen 0,05 astronomeschen Eenheeten (AE).

Kuckt och 

 51 Pegasi b
 Gielen Zwerg

Giel Zwergen
Stäre mat Exoplanéiten
Stärebild Pegasus
Astronomesch Objeten déi 1995 entdeckt goufen
Stäre 5. Gréisst a méi däischter
Sonnenänlech Stären